MC Vič

Čistilna akcija
2019-04-06 09:00 - 13:00 (Europe/Ljubljana)
Četrtna skupnost Vič v okviru akcije Za lepšo Ljubljano vabi na čistilno akcijo, ki bo v soboto, 6. aprila 2019, ob 9. uri.

Zbor udeležencev bo pred sedežem ČS Vič na Tbilisijski 22a.
Vabljeni vsi, ki vam ni vseeno za naše okolje!
Ne pozabite na primerno obutev, obleko, zaščitne rokavice in dobro voljo!
Vabljeni!
Vir: www.ljubljana.si

Klub Kolegic, 2. srečanje
2019-04-05 16:00 - 17:30 | MC Vič – Jožefova (dnevna) soba
“Sodelovanje z mentorico pri projektu Kolegice mi je odprlo vrata, na katera si prej nisem upala niti potrkati.”
Martina (27), udeleženka projekta Kolegice
Ali končuješ študij, pa še ne veš, kaj oz. kje boš delala potem? Si iskalka prve zaposlitve in potrebuješ nekaj pomoči pri vstopu na trg dela?
Kolegice te vabimo, da letošnjo pomlad preživiš v naši družbi in vanj samozavestno zakorakaš skupaj z izbrano mentorico.
Vse iskalke prve zaposlitve, študentke višjih letnikov in druge mlade posameznice, stare do 29 let, vabimo, da se nam pridružite v klubu, ki se bo v Ljubljani srečevala ob petkih od 16.00 do 17.30 v prostorih MC Vič (Tržaška cesta 85, Ljubljana).
Na kratko o Kolegicah
Na Zavodu Nefiks želimo mladim ženskam − eni izmed najbolj ranljivih skupin na trgu dela − pomagati pri pridobitvi novih kariernih izkušenj. Delovanje projekta je na praktični ravni zasnovano na podlagi neposrednega pretoka znanja med starejšo uspešno žensko in mlado iskalko zaposlitve, ki je šele na začetku svoje poti.
Pred srečanji z mentorico se skupina deklet najprej dobiva na sproščenih, a strokovno vodenih tedenskih srečanjih, na katerih udeleženke v družbi svojih vrstnic razvijajo svoj karierni načrt. Poleg tega skupaj načrtujejo dogodke, s katerimi želijo širšo javnost opozoriti na problematiko zaposlovanja mladih žensk, spodbuditi lastno zaposljivost in zaposljivost drugih žensk ter odgovorne organe pozvati k ukrepanju.
Klub Kolegice se bo prvih šest tednov srečeval tedensko, po šestih tednih od začetka delovanja kluba pa se boste kolegice predvidoma dobivale mesečno, po potrebi pa pogosteje.
Na morebitna vprašanja odgovarjamo na e-naslovu kolegice@nefiks.si.
Veselimo se srečanja z vami! 🙂
Ekipa Kolegic, Zavod Nefiks
Projekt podpirata Urad za mladino Mestne občine Ljubljana in Urad Republike Slovenije za mladino.

ŠPANSKI jezikovni klub - 4. srečanje
2019-04-04 19:00 - 20:30 | MC Vič – Igralnica
Jezikovni klubi so namenjeni druženju in pogovoru v tujem jeziku. Udeleženci dobijo priložnost za vajo in nadgrajevanje svojega znanja jezika. To niso tečaji, ampak mladim omogočajo, da se naučijo konverzacije določenega jezika v sproščenem okolju in spoznajo državo s pomočjo rojenih govorcev.
V klubu se boste srečavali vsak teden najmanj 10 tednov ob istem času na istem kraju, obravnavane teme bodo vezane na samopredstavitev/zaposlovanje/kulturo države ali druge tematike, ki jih boste izbrali sami!
Klub poteka po participativnem načelu, vsak bo imel priložnost skozi aktivno participacijo priti do znanja tujega jezika. Na vašo pobudo boste v klubu organizirali kulturno-zabavni dogodek/filmski večer/raziskovanje mesta itd.
Ne zamudi priložnosti za izboljšanje svoje karierne poti z vključitvijo v jezikovne klube Nefiks v izbranih krajih. Prijave sprejemamo do zapolnitve mest!
Pohiti in ne zamudi priložnosti za učenje tvojega najbolj priljubljenega jezika!
Prijaviš se lahko TUKAJ.

TVOJ karierni posvet
2019-04-02 14:00 - 16:00 | MC Vič – Jožefova (dnevna) soba
Če si v dilemi glede nadaljnjega šolanja, lahko o tem razpravljaš z usposobljenimi kariernimi svetovalci. Z njimi boš preučil/a svoje možnosti gleda na točke, interese, vrednote, talente, kraj študija, zaposlitvene možnosti,…
Prijavi se vsaj en dan prej na mc.vic@gmail.com.

Klub Kolegic, 1. srečanje
2019-03-29 16:00 - 17:30 | MC Vič – Jožefova (dnevna) soba

ŠPANSKI jezikovni klub - 3. srečanje
2019-03-28 19:00 - 20:30 | MC Vič – Igralnica

Dan odprtih vrat
2019-03-26 15:00 - 19:00 | MC Vič – Igralnica
Na ta dan bomo na široko odprli vrata in vas povabili, da pogledate, kaj počnemo.
Med 15:00 in 19:00 se bomo z vami zabavali, igrali družabne igre, se spoznavali, pa tudi ugotavljali, kaj mladi na Viču potrebujejo. MC Vič želi nuditi mladim prostor sproščene, kreativne zabave, pa tudi prostor za uresničevanje idej in zadanih ciljev. Na ta dan pa vas predvsem vabimo, da vi spoznate nas.
15:00-16:00 – Pogovor “Priložnosti za mlade na Viču”.
Vabljeni!

ŠPANSKI jezikovni klub
2019-03-21 19:00 - 20:30 | MC Vič – Igralnica

D.N.? N.P.!
2019-03-21 15:00 - 17:00
Imaš domačo nalogo, pa ne veš, kako bi se je lotil? Ali pa bi potreboval le razlago učne snovi, ki ti dela težave?
Vsak TOREK in ČETRTEK smo v MC Vič pripravljeni, da ti pomagamo pri tem. Le ne prinesi naloge iz jedrske fizike, na tem področju nismo najbolj močni 🙂
